Nog twee vas oor polisiebevelvoerder se moord | Maroela Media
Nog twee vas oor polisiebevelvoerder se moord
Twee polisiebeamptes sal na verwagting Donderdag in die landdroshof in Elliotdale, Oos-Kaap, verskyn in verband met die moord op hul stasiebevelvoerder.
“ŉ 41-jarige adjudant-offisier en 37-jarige vroulike konstabel, altwee van Elliotdale-polisiestasie, sal op aanklag van moord verskyn,” het brig. Marinda Mills, woordvoerder van die polisie, in ŉ verklaring gesê.
Die twee is op 31 Desember in hegtenis geneem. Twee mans het op dieselfde dag in die Elliotdale-landdroshof verskyn op dieselfde aanklag.
Sipho Simon Makhabeni (46) en Siyamcela Ntshitshi (33) sal in aanhouding bly tot hul volgende hofverskyning op 7 Januarie.
Lt.kol. Nomalizo Dukumbane (53) is van agter geskiet toe sy op 17 Desember omstreeks 19:40 van die werk af by die huis aangekom het. Sy is op die toneel dood verklaar. Dukumbane het langer as 30 jaar in die Suid-Afrikaanse Polisiediens gedien.
moord polisie stasiebevelvoerder vermoor